**S Z E G E P I**

SZEGED-CSANÁDI EGYHÁZMEGYE

GELSEY VILMOS PEDAGÓGIAI INTÉZETE

**Jogszabálykövető**

Tanügyigazgatás

**20/2012. (VIII. 31.) EMMI-rendelet módosítása**

A 20/2012. (VIII. 31.) EMMI-rendelet módosításáról rendelkező **45/2014. (X. 27.) EMMI-rendelet**

**Kiegészült a házirend szabályozási köre**

5. § (1) bekezdése új **i) ponttal egészült ki**: a nevelési-oktatási intézmény házirendjében kell szabályozni a tankönyvellátás iskolán belüli szabályait.

**A tanóraválasztás szabályainak pontosítása**

14. § módosított (5) bekezdése alapján az iskolának minden év május 20-áig fel kell mérnie, hogy a tanuló a következő tanítási évben milyen szabadon választott tanítási órán kíván részt venni.

**A tanórák időtartamával kapcsolatos újdonság**

16. § módosított (2)-(3) bekezdése értelmében elméleti oktatás keretében a tanítási óra ideje továbbra is negyvenöt perc, de az iskola ennék rövidebb vagy hosszabb tanítási órát is szervezhet azzal a megkötéssel, hogy a tanítási óra ideje  
minimum 35 perc,  
maximum százharmincöt perc,  
az egy tanítási napon a tanulók kötelező tanórai foglalkozásainak felső határára vonatkozó rendelkezések számításánál a tanítási órákat negyvenöt perces órákra átszámítva kell figyelembe venni.

A főétkezési szünetnek hosszabbnak kell lennie a többi szünetnél, és az iskola házirendjében kell továbbra is meghatározni.

**Az átvételhez kapcsolódó nyilvántartási szabályok változása**

23. § módosított (8) bekezdése alapján a tanköteles tanuló iskolaváltásánál a tanuló adatait az átadó iskola a járási hivatal egyidejű értesítése mellett tizenöt napon belül köteles törölni a nyilvántartásból.

**A hátrányos helyzet új fogalmának beemelése a végrehajtási szabályokba**

Az új szemléletű szabályozás értelmében a hátrányos, halmozottan hátrányos helyzet szempontjából meghatározó tényezők – a rendszeres gyermekvédelmi kedvezményekre való jogosultságon kívül – a következők:  
a szülő,  
a családbafogadó gyám alacsony iskolai végzettsége,  
alacsony foglalkoztatottsága,  
az elégtelen lakáskörülmények,  
a szegregátumnak nyilvánított lakókörnyezetben élés ténye.

Amennyiben a rendszeres gyermekvédelmi kedvezményre való jogosultságon kívül egy további feltétel megléte megállapítható, az a hátrányos helyzet, ha két további feltétek megvalósul, az a halmozottan hátrányos helyzet fennállását jelenti. Továbbá a nevelésbe vétel, valamint a tanulói jogviszonyban álló fiatal felnőtt számára nyújtott utódgondozói ellátás önmagában megalapozza a halmozottan hátrányos helyzet fennállását.

**A középfokú felvételi eljárással kapcsolatos változások**

29. § módosított (4) bekezdése értelmében amennyiben a középiskola valamely tanulmányi területen felvételi eljárásában a jelentkezők számára egyik vagy mindkét tárgyból előírja a központi írásbeli vizsgát köteles mindkét tárgyból meghirdetni és megszervezni azt.

32. § (4) bekezdés módosított e) pontja értelmében a felvételi tájékoztatónak tartalmaznia kell a vizsga, vagy a felmérés  
követelményeit,  
időpontját,  
helyét, ha az iskola szóbeli vizsgát vagy képesség-, készségfelmérést szervez.

33. § (3) bekezdés  
 Ha az SNI-vel  
BTMN-nel  
küzdő jelentkező élni kíván jogával csatolnia kell az erre vonatkozó kérelmet, valamint a szakértői bizottság véleményét.  
A középiskola a döntését határozat formájában hozza meg a központi írásbeli vizsga letételének körülményeiről.

**A nem tanköteles tanuló tanulói jogviszonyával kapcsolatos értesítési kötelezettség kiegészítése**

50. § (4) bekezdésének módosítása nyomán a harminc igazolatlan tanórát meghaladó mulasztás miatt megszűnő tanuló jogviszonyról az iskolának **írásban** értesíteni kell nemcsak a nagykorú tanulót, hanem önálló jövedelemmel nem rendelkező és a szülővel közös háztartásban élő nagykorú tanuló esetén a szülőt is.

**Az iskola értesítési kötelezettségének pontosítása**

51. §-ának módosítása amennyiben a tanuló igazolatlan mulasztása egy tanítási évben eléri  
a tíz tanítási órát  
az iskola igazgatója értesíteni köteles  
a tanuló tényleges tartózkodási helye szerint illetékes gyámhatóságot  
a gyermekvédelmi szakellátásban nevelkedő tanuló esetén a területi gyermekvédelmi szakszolgálatot  
tanköteles tanuló esetén a gyermekjóléti szolgálatot is.

51. § (5) bekezdésének módosítása nyomán  
a tanköteles tanuló igazolatlan mulasztása egy tanítási évben nemcsak harminc tanítási óra, hanem egyéb foglalkozás meghaladása esetén is megalapozza az iskola tájékoztatási kötelezettségét, valamint a járási hivatal szabálysértési eljárás kezdeményezését.

**Az intézményi tanács új előírásai**

121. §-ának módosítása pontosítja az intézményi tanács fakultatív és kötelező típusával kapcsolatos rendelkezéseket.

2014. november 4-ét megelőzően megalakított intézményi tanács köteles negyvenöt napon belül ügyrendjét a paragrafusban szereplők alapján felülvizsgálni és a módosított ügyrendjét megküldeni az Oktatási Hivatal számára.